[{"text_idx": "#000000", "text": "Uus dokumentaalsari \u201c112 \u2013 saatuslik hetk\u201d toob Kanal 2 ekraanile to\u0303estisu\u0308ndinud keerulised pa\u0308a\u0308steoperatsioonid\n112 on number, millele pa\u0308evas tehakse ligi 3000 ja aastas enam kui miljon ko\u0303net. Ta\u0308na kell 21:00 stardib Kanal 2 ekraanil uus kodumaine dokumentaalsari \u201c112 \u2013 saatuslik hetk\u201d, mis toob vaatajani Ha\u0308irekeskuse to\u0308o\u0308 ja uskumatud pa\u0308a\u0308steoperatsioonid, mille ka\u0308ivitajaks on ko\u0303ne ha\u0308irenumbrile 112.\nPankrannikult alla kukkunud naine, eluohtlikuks kiskuv peredraama, tuleohtu sattunud laps \u2013 see on vaid va\u0308ike osa va\u0308ljakutsetest, millega pa\u0308a\u0308steto\u0308o\u0308tajad igapa\u0308evaselt silmitsi seisavad ja mille su\u0308ndmustele ta\u0308nasest kaasa saab elada. Uus dokumentaalsari \u201c112 \u2013 saatuslik hetk\u201d avab ukse maailma, kus loevad sekundid, kiire reageerimine ja otsustav tegutsemine. Iga kolmapa\u0308ev jo\u0303uab Kanal 2 ekraanile u\u0308ks juhtum, mis on alguse saanud ko\u0303nest numbrile 112. Su\u0308ndmused, mis sellele ko\u0303nele ja\u0308rgnevad na\u0308itavad Eesti pa\u0308a\u0308steto\u0308o\u0308tajate keerulist ja sageli ka ennastsalgavat to\u0308o\u0308d elude pa\u0308a\u0308stmise nimel.\nTa\u0308nases avasaates saab Ha\u0308irekeskus u\u0308hel hiliso\u0303htul katkendliku ko\u0303ne, kus esmalt on kuulda vaid inimese oigeid. Helistajaks on Toila pankrannikul 31 meetri ko\u0303rguselt alla kukkunud naine. Ra\u0308ngalt vigastatud kannatanu ei tea oma ta\u0308pset asukohta, kuid tema elu ripub juuksekarva otsas. Ka\u0308ivitub tunde kestev mastaapne operatsioon, mis ja\u0308a\u0308b pa\u0308a\u0308stjatele igaveseks meelde ning muudab ha\u0308dasolija saatust igaveseks.\nDokumentaalsetel materjalidel tugineva sarja \u201e112 \u2013 saatuslik hetk\u201c saatejuht on Ka\u0308rt Anvelt ja toimetaja Imre Kaas. Uus sari \u201c112 \u2013 saatuslik hetk\u201d stardib Kanal 2 ekraanil ta\u0308na kell 21:00, kohe pa\u0308rast \u201cSuurt lotokolmapa\u0308eva\u201d.\nSaade on ja\u0308relvaadatav hu\u0308briidTV-s: u\u0308henda telekas lisaks antennile ka internetiga, vt siit."}, {"text_idx": "#000001", "text": "Uus dokumentaalsari \u201c112 \u2013 saatuslik hetk\u201d toob Kanal 2 ekraanile to\u0303estisu\u0308ndinud keerulised pa\u0308a\u0308steoperatsioonid"}, {"text_idx": "#000002", "text": "112 on number, millele pa\u0308evas tehakse ligi 3000 ja aastas enam kui miljon ko\u0303net. Ta\u0308na kell 21:00 stardib Kanal 2 ekraanil uus kodumaine dokumentaalsari \u201c112 \u2013 saatuslik hetk\u201d, mis toob vaatajani Ha\u0308irekeskuse to\u0308o\u0308 ja uskumatud pa\u0308a\u0308steoperatsioonid, mille ka\u0308ivitajaks on ko\u0303ne ha\u0308irenumbrile 112."}, {"text_idx": "#000003", "text": "Pankrannikult alla kukkunud naine, eluohtlikuks kiskuv peredraama, tuleohtu sattunud laps \u2013 see on vaid va\u0308ike osa va\u0308ljakutsetest, millega pa\u0308a\u0308steto\u0308o\u0308tajad igapa\u0308evaselt silmitsi seisavad ja mille su\u0308ndmustele ta\u0308nasest kaasa saab elada. Uus dokumentaalsari \u201c112 \u2013 saatuslik hetk\u201d avab ukse maailma, kus loevad sekundid, kiire reageerimine ja otsustav tegutsemine. Iga kolmapa\u0308ev jo\u0303uab Kanal 2 ekraanile u\u0308ks juhtum, mis on alguse saanud ko\u0303nest numbrile 112. Su\u0308ndmused, mis sellele ko\u0303nele ja\u0308rgnevad na\u0308itavad Eesti pa\u0308a\u0308steto\u0308o\u0308tajate keerulist ja sageli ka ennastsalgavat to\u0308o\u0308d elude pa\u0308a\u0308stmise nimel."}, {"text_idx": "#000004", "text": "Ta\u0308nases avasaates saab Ha\u0308irekeskus u\u0308hel hiliso\u0303htul katkendliku ko\u0303ne, kus esmalt on kuulda vaid inimese oigeid. Helistajaks on Toila pankrannikul 31 meetri ko\u0303rguselt alla kukkunud naine. Ra\u0308ngalt vigastatud kannatanu ei tea oma ta\u0308pset asukohta, kuid tema elu ripub juuksekarva otsas. Ka\u0308ivitub tunde kestev mastaapne operatsioon, mis ja\u0308a\u0308b pa\u0308a\u0308stjatele igaveseks meelde ning muudab ha\u0308dasolija saatust igaveseks."}, {"text_idx": "#000006", "text": "Saade on ja\u0308relvaadatav hu\u0308briidTV-s: u\u0308henda telekas lisaks antennile ka internetiga, vt siit."}]